**Prečítajte si informácie o autorke!**

**Jacqueline Wilsonová**

* anglická spisovateľka
* píše dievčenské romány, rozhlasové hry a detektívky
* spisovateľkou chcela byť od malička
* keď mala 9 rokov, napísala svoj prvý „román“
* získala niekoľko prestížnych ocenení za detskú tvorbu
* v roku 2002 získala Rád britského impéria
* patrí k najlepším spisovateľom súčasnej detskej literatúry
* z jej kníh sa predalo cez 25 miliónov výtlačkov
* najprv pracovala vo vydavateľstve ako novinárka, až potom sa naplno začala venovať písaniu
* takmer všetky jej knihy ilustroval Nick Sharratt

Tvorba - napísala napr.:

* *Dieťa s kufrom*
* *Mačacia múmia*
* *Tetovaná mama*
* *Pyžamová párty*
* *Dieťa zo smetiaka*
* *Darebáčky*
* *Tajomstvá*

**Dieťa zo smetiska
(tiež: Dieťa zo smetiaka)**

* hlavná hrdinka April dostala meno podľa mesiaca apríl, v ktorom sa narodila (narodila sa 1. apríla)
* volajú ju Aprílová prehánka (pretože často plače) a dieťa zo smetiaka (pretože ju našli v odpadkovom koši)
* žila v detskom domove a v náhradných rodinách
* má 14. rokov
* jej túžbou je nájsť svoju matku a zistiť, kto v skutočnosti je
* hanbí sa za svoju minulosť, o ktorej nehovorí ani so svojimi kamarátkami
* chce zistiť, prečo ju jej mama odložila do odpadkového koša
* navštívi miesto, kde ju našli
* konfrontuje sa s krutou realitou. Vtedy si uvedomí, že jej príbeh je poskladaný z rôznych zdrojov a nik poriadne nevie, kde je pravda.
* adoptuje si ju Marion
* Marion, jej nevlastná matka, ju podporuje v rozhodnutí hľadať svoju biologickú matku, pretože podľa nej má na to morálne právo
* Marion jej dala domov, starostlivosť, chodí do školy, zmenil sa jej spôsob vyjadrovania. Je to vidieť hlavne na komunikácii s Táňou, ktorá vyrastá v detskom domove.

**Napíšte si poznámky- len to, čo je modrým!**

**Jacqueline Wilsonová**

* anglická spisovateľka
* píše dievčenské romány, rozhlasové hry a detektívky
* patrí k najlepším spisovateľom súčasnej detskej literatúry

**Dieťa zo smetiska
(tiež: Dieťa zo smetiaka)**

* lit. druh: epika
* lit. forma: próza
* lit. žáner: dievčenský román
* téma: Hľadanie biologickej matky.
* idea: Túžba po materinskej láske a spoznaní svojej minulosti.
* rozprávanie: JA-rozprávanie
* rozprávač: stotožnený s hlavnou postavou
* Autorka využíva monológ postavy, aby sa čitateľ vedel stotožniť s hlavnou hrdinkou, a tým ju lepšie pochopiť.
* Dialóg v diele slúži na posunutie deja, dodáva ukážke dynamiku.

**Zapamätajte si!**

**DIEVČENSKÝ ROMÁN**

* je určený prednostne dievčatám
* hlavná hrdinka prekonáva isté životné prekážky, ktoré dotvárajú jej osobnosť
* orientuje sa hlavne na citovú stránku života
* odohráva sa väčšinou v prostredí školy a rodiny